
Til

Studentar ved

vidareutdanning Hjerneslag                                                                             

Informasjon før studiestart haust 2006
Vi har gleda av å ønskje deg velkomen som deltidsstudent ved Høgskulen i Sogn og Fjordane, Avdeling for helsefag. Fagansvarlege for utdanninga er høgskulelektor Lars Kyte og høgskulelærar Anny Aasprang. I tillegg vil eksterne fagpersonar innan hjerneslag forelese på kurset.

Studiestart er i Førde onsdag 8. november kl 10.00 på Avdeling for Helsefag, Vie. Det vert servert enkel lunsj fyrste dagen. Om du er forhindra frå å møte opp den 8. november ber vi om å få beskjed slik at vi kan sende deg registreringsskjema. 

Datoar for samlingar

1. samling : 8., 9. og 10. november 2006
(Akuttbehandling ved hjerneslag).
2. samling: 30. nov og 1. desember 2006
(Afasi, Dysfagi & Nevropsykologisk svikt).
3. samling:  9. og 10. januar 2007            
(Opptrening ved hjerneslag, motorisk læring).
4. samling:  7., 8. og 9. februar 2007         
(Skjulte utfall, Rehabilitering av hjerneslagpas). 
Sjå vedlagt timeplan over 1. samling. Timeplan for dei andre samlingane vert utdelt ved studiestart.
Vi vil prøve å starte fyrste dag av samlingane kl 09.30. Dei andre dagane vert det undervisning mellom kl 08.30 og kl 16.00. 

Arbeidskrav og eksamen
 I løpet av studiet skal de skrive to arbeidskrav (sjå studieplan). Innleveringsdato for arbeidskrava er 1. februar ( nr 1) og 10. april (nr 2) 2007. Eksamen og innlevering av presentasjonsmappe er 5. juni 2007.
Pensumlitteratur består av ca 1000 sider, der 250 sider er sjølvvald.
Studieplan  med førebels pensumliste ligg ved. Det blir små endringar i pensumlista til studiestart.

Det er to bøker som må kjøpast: 

Engedal, K og Wyller, TB (2003). Aldring og hjernesykdommer. Oslo: Akribe forlag.
( Kap 2, 5, 6, 7 og 8 er pensum).                                                             

Stenvold, H og Utne, L (1999). Dysfagi. Oslo: Ad Notam Gyldendal.

Resten av pensum kan de kjøpe i kompendium ved studiestart. 

Kurs i classfronter (gratis):

Kurset blir gjennomført i løpet av første samling på ettermiddag.
Classfronter er eit dataprogram som gjer informasjon, rettleiing og annan kommunikasjon mogeleg på internett mellom lærar og studentar. Det er enkelt å bruke og eit spanande, praktisk og effektivt hjelpemiddel. Det vert etter planen sett opp eit klasserom i Classfronter ved studiestart, som vil bli brukt som pedagogisk hjelpemiddel i dette studiet.

Overnatting i Førde?

Vi har god erfaring med Sunnfjord Folkehøgskule, like ved Haavatun. Kontakt husmor Olaug Aamodt, tlf. 57 82 99 60. Tidlegare studentar har valt same overnattingsstad, noko som gjev ein hyggeleg sosial ”bieffekt”. Overnattingsstader elles er Førde Gjestehus og Camping, Førde Hotell, Førde Pensjonat og Rica Sunnfjord Hotell.

Der er høve til å kjøpe lunsj/middag i kantina på Vie. 

Ta gjerne kontakt med Anny Aasprang om noko er uklart i høve til studiet. Tlf. 57 72 25 10 eller 95 92 90 66., e-post: anny.aasprang@hisf.no. For praktiske spørsmål, ta kontakt med Bente K. Walaker tlf. 57 72 25 12, e-post: bente.walaker@hisf.no .
Vi ønskjer alle ein god sommar og velkomen til studiestart. Underteikna er tilbake frå ferie 7. august.

Frå om lag 1. august blir heimesidene til Høgskulen lagt om og du finn informasjon om studiet på denne adressa; www.hisf.no under linken Vidareutdanningar (her kan du klikke deg vidare til studium). Det kan bli mindre endringar i vedlagde timeplan og vi ber difor om at alle sjekkar informasjon på heimesida om lag ei veke før studiestart.

Vi vil ynskje alle hjarteleg velkomne til studiestart !
Med helsing

Anny Aasprang
Fagleg leiar

